CELEX: 32020D2142
Language: hu
Date: 2020-12-17 00:00:00
Title: A Tanács (KKBP) 2020/2142 határozata (2020. december 17.) a kézi- és könnyűfegyverek tiltott kereskedelme, valamint elterjedése ellen az Arab Államok Ligájának tagállamaiban folytatott küzdelem támogatásáról szóló (KKBP) 2018/1789 határozat módosításáról

2020.12.18.   
               
               
                  HU
               
               
                  Az Európai Unió Hivatalos Lapja
               
               
                  L 430/25
               
            
         A TANÁCS (KKBP) 2020/2142 HATÁROZATA
         (2020. december 17.)
         a kézi- és könnyűfegyverek tiltott kereskedelme, valamint elterjedése ellen az Arab Államok Ligájának tagállamaiban folytatott küzdelem támogatásáról szóló (KKBP) 2018/1789 határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 28. cikke (1) bekezdésére és 31. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2018. november 19-én elfogadta a kézi- és könnyűfegyverek tiltott kereskedelme, valamint elterjedése ellen az Arab Államok Ligájának tagállamaiban folytatott küzdelem támogatásáról szóló (KKBP) 2018/1789 határozatot (1).
                  
               
                     (2)
                  
                  
                     A (KKBP) 2018/1789 határozat 5. cikkének (2) bekezdése úgy rendelkezik, hogy az említett határozat a 3. cikk (3) bekezdésében említett megállapodás megkötésének időpontját követően 24 hónappal hatályát veszti.
                  
               
                     (3)
                  
                  
                     A kézifegyverek és a fegyveres erőszak kutatásával foglalkozó kiválósági központ – amely a (KKBP) 2018/1789 határozat 1. cikkében említett projekt végrehajtó ügynöksége – 2020. október 30-án az Unió engedélyét kérte az említett határozatban meghatározott végrehajtási időszak hat hónappal történő meghosszabbítására, ezáltal a végrehajtási időszak teljes időtartamának 30 hónapra való növelésére. A kért hosszabbítás oka a Covid19-világjárvány és a projektben előirányzott számos tevékenység abból eredő elhalasztása.
                  
               
                     (4)
                  
                  
                     A (KKBP) 2018/1789 határozat kért módosítása a határozat 5. cikkének (2) bekezdését érinti.
                  
               
                     (5)
                  
                  
                     A (KKBP) 2018/1789 határozatban meghatározott végrehajtási időszak hat hónappal történő meghosszabbítása a pénzügyi forrásokat érintő következmények nélkül folytatható,
                  
               ELFOGADTA EZT A HATÁROZATOT:
         
            1. cikk
            A (KKBP) 2018/1789 határozat 5. cikke (2) bekezdésének helyébe a következő szöveg lép:
            
                        „2.
                     
                     
                        Ez a határozat a 3. cikk (3) bekezdésében említett megállapodás megkötésének időpontját követően 30 hónappal hatályát veszti.”
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. december 17-én.
            
               
                  a Tanács részéről
               
               
                  az elnök
               
               S. SCHULZE
            
         
         
            (1)  A Tanács (KKBP) 2018/1789 határozata (2018. november 19.) a kézi- és könnyűfegyverek tiltott kereskedelme, valamint elterjedése ellen az Arab Államok Ligájának tagállamaiban folytatott küzdelem támogatásáról (HL L 293., 2018.11.20., 24. o.).